b'\n_START_ARTICLE_\nFaberg\xc3\xa9jevo jajce\n_START_PARAGRAPH_\nFaberg\xc3\xa9jevo j\xc3\xa1jce (izgovor: F\xc3\xa1ber\xc5\xbeejevo j.) je izdelek draguljarske dru\xc5\xbeine Faberg\xc3\xa9 iz Sankt Peterburga v obliki jajca. Med letoma 1885 in 1917 so Fabergejevi draguljarji izdelali na tiso\xc4\x8de teh izdelkov. Jajca so izdelana ve\xc4\x8dinoma iz poldragih kamnov ali dragocenih kovin, v razli\xc4\x8dnih velikostih in okra\xc5\xa1ena z dragulji ali kovinskimi vzorci. Majhna Fabergejeva jajca so bila cenjeno velikono\xc4\x8dno darilo in so jih uporabljali tudi na okrasnih veri\xc5\xbeicah. _NEWLINE_Najbolj znamenita so velika jajca s podstavki ali v umetelnih skrinjicah, ki sta jih naro\xc4\x8dala rusk\xd0\xb0 carj\xd0\xb0 Aleksand\xd0\xb5r III. in Nikolaj II. in se zato imenujejo carska jajca. Poleg teh je \xc5\xa1e skupina Keljhovih jajc, ki jih je naro\xc4\x8dal podjetnik Keljh za svojo \xc5\xbeeno, in skupina jajc, za katere ni znan ne naro\xc4\x8dnik ne prejemnik darila. _NEWLINE_Izdelano je bilo 54 carskih jajc, 7 Keljhovih jajc in 10 jajc za neznane naro\xc4\x8dnike. Od skupno 71 izdelkov so se zgubile sledi za desetimi. Od ostalh 61 je v Rusiji 29 primerov (14 v muzejih in 15 v privatni kolekciji Vekselberg), v ZDA 19, v Londonu 5 (od teh 4 v kraljevi zakladnici), v \xc5\xa0vici 3 in po eden v Franciji, Lihten\xc5\xa1tajnu, Avstraliji, Katarju in Monaku. _NEWLINE_Na javni dra\xc5\xbebi leta 2007 je Rothschildovo jajce, eno od carskih jajc, doseglo ceno 8,9 milijona angle\xc5\xa1kih funtov. Danes je last Ruskega Nacionalnega Muzeja v Moskvi.'